Diari Oficial de la Generalitat Valenciana


Sumari del DOGV 5035, del 24-06-2005 (2005/7010)

ORDE de 30 de maig de 2005, de la Conselleria de Sanitat, per la qual es modifica parcialment l'Orde de 27 de maig de 2004, per la qual es regula el procediment per a la cobertura temporal de places del personal al qual resulta d'aplicació el Decret 71/1989, de 15 de maig, del Consell de la Generalitat, sobre regulació dels òrgans de gestió de personal de la Conselleria de Sanitat i òrgans dependents.
--------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

Estat**DEROGADA**

Permalink ELI

**https://dogv.gva.es/va/eli/es-vc/o/2005/05/30/(1)/dof/vci/html**

### Dades del document

Número de DOGV
:   5035

Data del DOGV
:   24-06-2005

Secció del DOGV
:   I. DISPOSICIONS GENERALS

Número del document
:   2005/7010


Data del document
:   30-05-2005

Organisme emissor
:   Conselleria de Sanitat

Tipus de document
:   Ordre

Anàlisi jurídica

 Descriptors 

:   * legislació
    * ciències biològiques
    * ciències físiques
    * química
    * professió de la informàtica
    * treball temporal
    * psicologia
    * administració del personal
    * professió sanitària
    * personal de serveis
    * personal sanitari

ORDE de 30 de maig de 2005, de la Conselleria de Sanitat, per la qual es modifica parcialment l'Orde de 27 de maig de 2004, per la qual es regula el procediment per a la cobertura temporal de places del personal al qual resulta d'aplicació el Decret 71/1989, de 15 de maig, del Consell de la Generalitat, sobre regulació dels òrgans de gestió de personal de la Conselleria de Sanitat i òrgans dependents. [2005/X7010]
  
L'Orde de 27 de maig de 2004, de la Conselleria de Sanitat, publicada en el Diari Oficial de la Generalitat Valenciana número 4.779, de 21 de juny de 2004, regula el procediment per a la cobertura temporal de places del personal al qual resulta d'aplicació el Decret 71/1989, de 15 de maig, del Consell de la Generalitat.
  
Amb posterioritat a la publicació de la disposició legal s'han reconsiderat alguns aspectes a fi d'agilitar el procés de baremació de mèrits i d'elaboració dels llistats provisionals corresponents a les llistes d'ocupació.
  
La Conselleria de Sanitat compta amb un sistema informàtic en què s'han registrat dades personals i mèrits del personal que ja estava inscrit en la borsa de treball regulada per la Resolució de 20 de març de 1997, del secretari general de la Conselleria de Sanitat, per la qual s'ordena la publicació de l'acord de la Mesa Sectorial de Sanitat per al seguiment de la contractació temporal de personal al servici de les institucions sanitàries dependents de la borsa de treball per a la vinculació temporal de personal a les esmentades institucions sanitàries de la Conselleria de Sanitat.
  
La urgència en la posada en marxa del nou sistema de llistes d'ocupació regulat per Orde de 27 de maig del 2004, de la Conselleria de Sanitat, exigix la transferència de les dades informàtiques de què ja es disposa.
  
D'altra banda, es fa necessari concretar el còmput del període de formació MIR de Medicina Familiar i Comunitària en aplicació del que preveu l'article 4.3 del Reial Decret 1.753/1998, de 31 de juliol (BOE de 27.08.1998)
  
Per tot això, d'acord amb l'article 44 de la Llei 5/1983, de 30 de desembre de Govern Valencià, i les competències atribuïdes pel Decret 116/2003, d'11 de juliol, del Consell de la Generalitat, pel qual s'aprova el Reglament Orgànic i Funcional de la Conselleria de Sanitat, i pel Decret 8/2004, de 3 de setembre, del president de la Generalitat, pel qual s'assignen competències a la Presidència de la Generalitat i a les conselleries amb competències executives, prèvia negociació i acord de la Mesa Sectorial de Sanitat, adoptat en sessió de 21 de setembre de 2004, i conforme amb el Consell Jurídic Consultiu de la Comunitat Valenciana,
  
ORDENE
  
Article únic. Modificació de l'Orde de 27 de maig de 2004, per la qual es regula el procediment per a la cobertura temporal de places del personal al qual resulta d'aplicació el Decret 71/1989, de 15 de maig, del Consell de la Generalitat, sobre regulació dels òrgans de gestió de personal de la Conselleria de Sanitat i òrgans dependents.
  
1. La lletra a) de l'article 10. Barem de mèrits, queda redactat com seguix:
  
a) Temps treballat
  
a.1.) per cada mes de treball en institucions sanitàries públiques, gestionades directament o indirectament segons que establix la Llei 15/1997, de 25 d'abril, en la mateixa categoria o especialitat en què se sol·licita ocupació temporal: 0,30 punts.
  
El període de formació MIR de Medicina Familiar i Comunitària computarà com sis anys de servicis prestats en la mateixa categoria.
  
a.2) per cada mes de treball en institucions sanitàries públiques, gestionades directament o indirectament segons que establix la Llei 15/1997, de 25 d'abril, en distinta categoria o especialitat: 0,15 punts
  
Al personal nomenat per a guàrdies, realització d'Atenció Continuada o nomenaments a temps parcial, per cada 130 hores, se li reconeixerà com un mes de treball, o la part que hi corresponga proporcionalment.
  
La puntuació màxima que es podrà obtindre en este apartat serà de 70 punts.
  
2. S'afig una disposició transitòria cinquena, amb la redacció següent:
  
Pel que fa a l'article 10 de la present disposició per als servicis prestats en virtut de nomenaments per a guàrdies, Atenció Continuada o a temps parcial s'aplicarà el criteri del barem previst en el sistema de borsa de treball d'institucions sanitàries regulat per la Resolució de 20 de març de 1997, del secretari general de la Conselleria de Sanitat (un mes per cada 150 hores) fins al 30 de setembre de 2002. Estos servicis es computaran a raó d'un mes per cada 130 hores a partir de l'1 d'octubre de 2002.
  
DISPOSICIÓ FINAL
  
La present orde entrarà en vigor l'endemà de la publicació en el Diari Oficial de la Generalitat Valenciana.
  
Les seues previsions s'apliquen a les llistes d'ocupació temporal convocades per la Conselleria de Sanitat mitjançant una Resolució de 22 de setembre de 2004, del director general de recursos humans de la Conselleria de Sanitat, per la qual s'ordena la publicació de les bases per a la inscripció en les llistes d'ocupació regulades per l'Orde de 27 de maig de 2004, de la Conselleria de Sanitat, per la qual es regula el procediment per a la cobertura temporal de places del personal al qual resulta d'aplicació el Decret 71/1989, de 15 de maig.
  
València, 30 de maig de 2005
  
El conseller de Sanitat,


Còpia Permalink ELI